KOMISSION TÄYTÄNTÖÖNPANOASETUS (EU) 2019/479,

annettu 22 päivänä maaliskuuta 2019,

vuonna 2018 käytettävissä oleviin tiettyjen kantojen kalastuskiintiöihin muiden kantojen edellisvuosien liikakalastuksen vuoksi tehtävistä vähennyksistä ja täytäntöönpanoasetuksen (EU) 2018/1969 muuttamisesta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon unionin valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 105 artiklan 1, 2, 3 ja 5 kohdan,

sekä katsoo seuraavaa:

(1) Vuoden 2017 kalastuskiintiöt on vahvistettu seuraavilla säädöksillä: — neuvoston asetus (EU) 2016/1903 (2), — neuvoston asetus (EU) 2016/2285 (3), — neuvoston asetus (EU) 2016/2372 (4), ja — neuvoston asetus (EU) 2017/127 (5).

(2) Vuoden 2018 kalastuskiintiöt on vahvistettu seuraavilla säädöksillä: — neuvoston asetus (EU) 2016/2285, — neuvoston asetus (EU) 2017/1970 (6), — neuvoston asetus (EU) 2017/2360 (7), ja — neuvoston asetus (EU) 2018/120 (8).

(3) Asetuksen (EY) N:o 1224/2009 105 artiklan 1 kohdassa säädetään, että jos komissio on todennut jonkin jäsenvaltion ylittäneen sille osoitetut kalastuskiintiöt, komissio alentaa tuon jäsenvaltion tulevia kiintiöitä.

(4) Komission täytäntöönpanoasetuksessa (EU) 2018/1969 (9) vahvistetaan vuonna 2018 käytettävissä oleviin tiettyjen kantojen kalastuskiintiöihin edellisvuosien liikakalastuksen vuoksi tehtävät vähennykset.

(5) Täytäntöönpanoasetuksella (EU) 2018/1969 ei kuitenkaan voitu tehdä eräiden jäsenvaltioiden osalta lainkaan vähennyksiä liikakalastettujen kantojen kiintiöistä, koska tällaisia kiintiöitä ei ole kyseisten jäsenvaltioiden käytettävissä vuonna 2018.

(6) Asetuksen (EY) N:o 1224/2009 105 artiklan 5 kohdassa säädetään, että jos liikakalastetun kannan kiintiötä ei voida alentaa liikakalastusta seuraavana vuonna, koska kyseisen jäsenvaltion käytettävissä ei ole kiintiötä, vähennykset voidaan tehdä muista kannoista samalla maantieteellisellä alueella tai muista kaupallisesti yhtä tärkeistä kannoista. Asetuksen (EY) N:o 1224/2009 (10) 105 artiklan 1, 2 ja 5 kohdan mukaista kiintiöiden alentamista koskevista suuntaviivoista annetun komission tiedonannon 2012/C 72/07 mukaan tällaiset vähennykset olisi suotavaa tehdä kyseisen kiintiön ylittäneen laivaston kalastamia kantoja varten jaetuista kiintiöistä, ottaen huomioon tarve välttää poisheittämisiä sekakalastuksessa.

(7) Asianomaisia jäsenvaltioita on kuultu vähennyksistä, joita ehdotetaan tehtävän muiden kuin liikakalastettujen kantojen kiintiöihin.

(8) Euroopan parlamentin ja neuvoston asetuksen (EU) N:o 1380/2013 (11) 16 artiklan 8 kohdan mukaisesti tehdyt kalastusmahdollisuuksien vaihdot mahdollistivat joissakin tapauksissa vähennykset samoista kannoista täytäntöönpanoasetuksen (EU) 2018/1969 puitteissa.

(9) Espanja ilmoitti komissiolle 17 päivänä lokakuuta 2018, että vuoden 2017 miekkakalasaaliit Atlantilla, linjan 5° N eteläpuolella, (SWO/AS05N) oli ilmoitettu virheellisesti. Espanjan aggregoitujen saalistietojen ilmoitusjärjestelmän kautta toimittamien oikaisujen perusteella vaikuttaa siltä, että miekkakalasaaliiden määrä Atlantilla, linjan 5° N eteläpuolella, on vuodelle 2017 myönnettyä kiintiötä pienempi. Sen vuoksi sitä vastaavat vähennykset olisi poistettava täytäntöönpanoasetuksen (EU) 2018/1969 liitteestä.

(10) Espanja pyysi 23 päivänä marraskuuta 2018 saalisilmoitustensa päivittämistä keltaevätonnikalan osalta IOTC:n toimivaltaan kuuluvalla alueella (YFT/IOTC). Espanjan 13 päivänä joulukuuta 2018 toimittamien viimeisimpien päivitettyjen tietojen perusteella näyttää siltä, että Espanjan vuoden 2017 kiintiö ylitettiin keltaevätonnikalan osalta IOTC:n toimivaltaan kuuluvalla alueella (YFT/IOTC). Vastaava vähennys olisi näin ollen lisättävä täytäntöönpanoasetuksen (EU) 2018/1969 liitteeseen.

(11) Lisäksi tietyt täytäntöönpanoasetuksessa (EU) 2018/1969 edellytetyt vähennykset näyttävät olevan suurempia kuin vuonna 2018 käytettävissä oleva mukautettu kiintiö, eikä niitä sen vuoksi voida tehdä kokonaan kyseisen vuoden kiintiöstä. Jäljelle jäävät määrät olisi tiedonannon 2012/C 72/07 mukaisesti vähennettävä seuraavina vuosina käytettävissä olevista mukautetuista kiintiöistä, kunnes liikakalastettu määrä on kokonaan korvattu.

(12) Sen vuoksi täytäntöönpanoasetusta (EU) 2018/1969 olisi muutettava.

(13) Tätä asetusta olisi sovellettava takautuvasti päivästä, jona samojen kantojen vuoden 2018 kalastuskiintiöistä tehtävien vähennysten vahvistamisesta annettu täytäntöönpanoasetus (EU) 2018/1969 tuli voimaan,

ON HYVÄKSYNYT TÄMÄN ASETUKSEN:

1 artikla Vähennetään tämän asetuksen liitteessä I tarkoitettuja, asetuksissa (EU) N:o 2016/2285, (EU) 2017/1970, (EU) 2017/2360 ja (EU) 2018/120 vuodelle 2018 vahvistettuja kalastuskiintiöitä kohdistamalla vähennykset muihin kantoihin, jotka esitetään mainitussa liitteessä.

2 artikla Korvataan täytäntöönpanoasetuksen (EU) 2018/1969 liite tämän asetuksen liitteellä II.

3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 20 päivästä joulukuuta 2018.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä maaliskuuta 2019. Komission puolesta Puheenjohtaja Jean-Claude JUNCKER

(1) EUVL L 343, 22.12.2009, s. 1.

(2) Neuvoston asetus (EU) 2016/1903, annettu 28 päivänä lokakuuta 2016, eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2017 sekä asetuksen (EU) 2016/72 muuttamisesta (EUVL L 295, 29.10.2016, s. 1).

(3) Neuvoston asetus (EU) 2016/2285, annettu 12 päivänä joulukuuta 2016, unionin aluksiin sovellettavien eräiden syvänmeren kalakantojen kalastusmahdollisuuksien vahvistamisesta vuosiksi 2017 ja 2018 ja neuvoston asetuksen (EU) 2016/72 muuttamisesta (EUVL L 344, 17.12.2016, s. 32).

(4) Neuvoston asetus (EU) 2016/2372, annettu 19 päivänä joulukuuta 2016, eräiden kalakantojen ja kalakantaryhmien Mustallamerellä sovellettavien kalastusmahdollisuuksien vahvistamisesta vuodeksi 2017 (EUVL L 352, 23.12.2016, s. 26).

(5) Neuvoston asetus (EU) 2017/127, annettu 20 päivänä tammikuuta 2017, unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2017 (EUVL L 24, 28.1.2017, s. 1).

(6) Neuvoston asetus (EU) 2017/1970, annettu 27 päivänä lokakuuta 2017, eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2018 ja asetuksen (EU) 2017/127 muuttamisesta (EUVL L 281, 31.10.2017, s. 1).

(7) Neuvoston asetus (EU) 2017/2360, annettu 11 päivänä joulukuuta 2017, eräiden kalakantojen ja kalakantaryhmien Mustallamerellä sovellettavien kalastusmahdollisuuksien vahvistamisesta vuodeksi 2018 (EUVL L 337, 19.12.2017, s. 1).

(8) Neuvoston asetus (EU) 2018/120, annettu 23 päivänä tammikuuta 2018, unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2018 sekä asetuksen (EU) 2017/127 muuttamisesta (EUVL L 27, 31.1.2018, s. 1).

(9) Komission täytäntöönpanoasetus (EU) 2018/1969, annettu 12 päivänä joulukuuta 2018, vuonna 2018 käytettävissä oleviin tiettyjen kantojen kalastuskiintiöihin edellisvuoden liikakalastuksen vuoksi tehtävistä vähennyksistä (EUVL L 316, 13.12.2018, s. 12).

(10) Komission tiedonanto – Asetuksen (EY) N:o 1224/2009 105 artiklan 1, 2 ja 5 kohdan mukaista kiintiöiden alentamista koskevat suuntaviivat (2012/C 72/07) (EUVL C 72, 10.3.2012, s. 27).

(11) Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).